เหรียญทอง แน่นหนา

คำพูด

ก่อนหน้านี้ก็มีข่าวออกไปแล้วว่า คนๆนี้ มีการหมิ่นฯ แต่ก็ดูเหมือนจะไม่ได้ทำอะไร ต้องรอให้ปชช.มาแจ้งความ ก่อนได้โปรดทำงานกันหน่อยครับ อย่าปล่อยให้ประชาชนต้องทำกันเอง เจ้าหน้าที่มีอำนาจ เต็มที่ เมื่อรู้ว่ามีการกระทำผิดต้องรีบเร่งควบคุมสถานการณ์ และจับกุมมาสอบสวน มิใช่ปล่อยให้ประชาชนต้อง ติดตาม สืบเสาะ หาเบาะแส เพื่อแจ้งความดำเนินคดี คดีที่คนร้ายมีการใส่ร้ายโจมตีสถาบันเบื้องสูงซึ่งๆหน้า คงไม่จำเป็นต้องให้ประชาชนมาแจ้งความ เพียงอย่างเดียวหรอกนะครับ
อย่าคิดนะครับว่านักการเมืองที่มาจากการเลือกตั้งโดยประชาชนแล้วจะมีบารมีพอที่จะควบคุมทหารได้ โดยเฉพาะนักการเมืองที่หาเสียงมาด้วยการเหยียดย่ำดูแคลนทหาร สร้างความเกลียดชังทหารด้วยแล้ว นักการเมืองเหล่านี้จะมาเป็นผู้นำที่ทหารให้การยอมรับได้อย่างไร ทหารอาจจะบอกว่ายอมรับได้แต่นั่นก็เป็นการเสแสร้ง ไม่เต็มร้อยหรอกครับ
ถึงบุคลากรในสังกัด รพ.มงกุฎวัฒนะ และบริษัทในเครือ เพื่อทราบทั่วกันว่า ผมขวาจัดและไม่ดัดจริต ผมขอฝากบอกบุคลากรที่เป็นแนวร่วมซ้ายจัดว่า อย่าดัดจริตอยู่กับผมเลยครับ ขอเชิญไปทำงานที่อื่นซะ ไป!
ไอ้อีที่เข้ามาป่วนผม โดยเฉพาะเด็กหนุ่มสาวทั้งหลายที่ยังอยู่ในวัยเรียนหรือเพิ่งทำงานมาไม่กี่ปี… ผมขอเรียนว่าให้ไปตั้งใจเรียนให้เก่ง ให้สามารถแยกแยะชั่วดีให้ได้ เอาตัวเองให้รอด มีงานการทำจนมั่นคงสามารถเลี้ยงชีพหรือคำภาษิตที่ว่า “เหยียบขี้ไก่ให้ฝ่อ” เสียก่อนนะครับ… หากเป็นไปได้ก็เรียนให้เก่งหรือเจริญก้าวหน้ามากกว่าผม… แล้วค่อยมาป่วนผมครับ… แค่ยังเรียนหนังสือ ไม่รู้ว่าจะสอบได้หรือสอบตก อนาคตจะเป็นอะไรก็ยังไม่รู้ บางคนก็ยังดูเหมือนคนติดยาเสียด้วยซ้ำ… ที่สำคัญ ปิดหน้า ปิดตา เอารูปคนอื่นมาปิดบังตัวเองอีก ทำได้แค่นี้แล้วนับประสาอะไรจะไปเป็นคนรุ่นใหม่เปลี่ยนแปลงระบอบการปกครองล่ะครับ…
ผมเชื่อว่ารัฐบาลและฝ่ายความมั่นคงจะไม่ใช้กำลังปราบปรามถึงแม้จะถูกยั่วยุก็ตามและจะปล่อยให้ชุมนุมกันไปเรื่อยๆ ในขณะที่ฝ่ายรัฐก็จะนำข้อมูลข้อเสนอที่ดีๆจากการชุมนุมมาพิจารณาแก้ไขแล้วแจ้งให้ผู้ชุมนุมและสาธารณชนทราบเป็นระยะๆ ข้อมูลใดที่เป็นการเข้าใจผิดของผู้ชุมนุมก็แจ้งให้ผู้ชุมนุมและสาธารณชนทราบเช่นกัน ส่วนข้อมูลใดที่เป็นนัยยะสื่อถึงการหมิ่นพระบรมเดชานุภาพก็เก็บไว้เป็นหลักฐานในการติดตามเป็นรายบุคคลที่กระทำความผิดไว้ ถึงแม้อาจจะเป็นแค่นัยยะแต่เมื่อรู้ตัวบุคคลแล้วการติดตามข้อมูลส่วนตัวจะกระทำได้ง่ายขึ้นและจะสามารถสืบค้นขยายผลได้อีกเป็นกลุ่มบุคคลในโลกออนไลน์เช่นเดียวกับกรณี'นิรนาม' ไม่ต้องรีบร้อนดำเนินคดีครับ คดีมีอายุความอีกนาน ประคับประคองไปเรื่อยๆ อย่าให้มีการสร้างสถานการณ์ความรุนแรง อย่าให้เกิดการบาดเจ็บล้มตายแล้ว การชุมนุมจะฮึกเหิมในระยะแรกๆ นานวันเข้าพฤติกรรมการแสดงออกที่สามานย์บ่อนทำลายจะเป็นตัวทำลายการชุมนุมมันเองซึ่งจะทำให้แนวร่วมลดลงเองครับ
ประชาชนที่ไม่เห็นด้วยกับการชุมนุมก็ต้องอดทนอดกลั้นด้วยนะครับ อย่าไปวิวาทจนเกิดความรุนแรงขึ้น ยืดเยื้อไปเรื่อยๆแล้วแกนนำหัวโจกเหล่านี้จะไปไม่เป็นเองครับ
แชร์ถึงคุณดนัย เอกมหาสวัสดิ์ และคุณอมรรัตน์ มหิทธิรุกข์ เพื่อโปรดทราบและดำเนินการให้สาธารณชนทราบทั่วกันด้วยครับว่า อาจารย์เฮงซวย สังกัด ม.นเรศวร ที่ให้ข่าวว่าผมเป็นอาจารย์วิชารักชาติยิ่งชีพนั้น เป็นการกล่าวอ้างชื่อผมเพื่อหวังผลในทางที่ไม่บริสุทธิ์ใจ โดยที่ผมไม่รู้ตัว คนอย่างผมไม่เคยตอบรับการเชิญเป็นวิทยากรหรือร่วมงานใดๆทั้งนั้น การอ้างวิชาดังกล่าวมีวัตถุประสงค์ไปในทางเสียดสีนะครับ หากสังคมไทยโดยเฉพาะ ม.นเรศวร ปล่อยปละละเลยให้มีอาจารย์เฮงซวยอย่างนี้ ผมถือว่าสถาบันการศึกษานี้ใช้ไม่ได้ หากต้องการแสดงความบริสุทธิใจจริง ผมขอให้อาจารย์คนนั้นเดินทางมาพบผมที่สำนักงาน ผอ.รพ.มงกุฎวัฒนะ ด้วยตนเองและด่วนที่สุดด้วย
ถ้า พล.อ.ประยุทธ์ จันทร์โอชา ไม่ยึดอำนาจเมื่อปี พ.ศ.2557 ปล่อยให้วิกฤตความขัดแย้งของบ้านเมืองรุนแรงต่อไป บ้านเมืองจะเดินหน้าต่อไปไม่ได้ก็ช่างมัน ไม่ยุ่ง ไม่เกี่ยว ประชาชนจะตาย จะโดนยิง โดนระเบิดจากอาวุธสงครามกลางกรุงเทพมหานครก็ช่างมัน ...พล.อ.ประยุทธ์ ไม่ยุ่ง ไม่เกี่ยว นิ่งเฉย รอจนวันเกษียณอายุราชการในเดือน ก.ย.57 ...พล.อ.ประยุทธ์ คงจะมีชีวิตหลังเกษียณอายุราชการอย่างสงบและสบายไปแล้ว ไม่ถูกหาเรื่อง ให้ร้าย ถูกด่าต่างๆนานา สารพัดจะสรรหาตราบจนปัจจุบัน
อ้างอิง